**סימני חיים - הזנה**

**⏴ במבט חדש לכיתה ב**

**היקף יחידת הלימוד:** 2 - 3 שעורים

**עמודים:**21 -29

**מטרות**

* התלמידים יתארו מה אוכלים ומה שותים בעלי חיים*.*
* התלמידים ימיינו בעלי חיים לפי צורת ההזנה שלהם: אוכלי כול, אוכלי בשר ואוכלי צמחים.
* התלמידים יתארו את תפקידי המזון אצל יצורים חיים.
* התלמידים יביאו דוגמאות של בעלי טורפים, צמחונים ואוכלי כול.
* התלמידים יציינו שצמחים מייצרים מזון ויביאו דוגמאות לסוגי מזון שהם מייצרים.
* התלמידים יציינו שהזנה היא סימן חיים של כל היצורים החיים: צמחים, בעלי חיים ובני אדם.
* התלמידים יסבירו את חשיבות ההזנה ליצורים חיים.

מהלך השיעור בעמוד הבא....

**מהלך השיעור**

|  |  |
| --- | --- |
| **מרכיבי מעגל הלמידה** | **פעילויות** |
| **פתיחה** | * עורכים דיון להעלאת ידע מוקדם בעזרת השאלות: * מתי אנחנו אוכלים ושותים? * מה אנחנו אוכלים? * האם צמחים אוכלים? * האם אנחנו אוכלים רק כשרעבים או שותים רק כשצמאים? * אילו תפקידים יש למזון בחיינו? למה אוכלים? * האם אפשר להפסיק לאכול? * קוראים את דברי הדמויות המופיעים בקטע הפתיחה, עמוד 21 ומביעים את דעתם על דברי הדמויות. * שואלים: * האם גם בעלי חיים זקוקים למזון ולמים? * האם גם הצמחים זקוקים למזון ולמים כמו בעלי החיים ובני האדם?   שאלות מעין אלה יוצרות את המסגרת החשיבתית לתהליכי ההוראה-למידה שמזמן נושא זה. |
| **התנסות** | * מבצעים את המשימה **מי אוכל ? מי שותה?**, עמודים 22 -23.   במשימה שלושה חלקים: החלק הראשון מתייחס לבעלי חיים מבויתים, השני לחיות בר והשלישי למיון בעלי החיים לפי סוגי המזון שהם אוכלים.  את המשימה חשוב ללוות בתצפית בבעלי חיים בפינת היצורים החיים שבכיתה (או בבית הספר). אפשר להציע לתלמידים לחקור שאלות כגון: אילו סוגי מזונות בעלי החיים מעדיפים לאכול? אילו איברים בגופם מסייעים להם לקלוט את המזון? האם הם צמחונים, טורפים או אוכלי כול? ועוד. אם יש בחצר בית הספר גינה "מזמינה", מוצע לצאת אל הגינה ולהתרשם מבעלי החיים שבאים לבקר בה ולעקוב אחר דרכי השגת המזון שלהם.   * מבצעים את המשימה **האם צמחים קולטים מים**?, עמודים 24 - 25.   בדיון שיעלה בכיתה חשוב לרשום על הלוח את ההשערה (או ההשערות) הנוגעת לתופעה שתוארה במשימה ולשאול את התלמידים "כיצד אפשר לדעתם להוכיח אם ההשערה שלהם נכונה או שגויה". כאן המקום לספר להם שהשערות מדעיות בודקים בעזרת ניסויים ותצפיות.  חשוב לבצע את הניסוי בהדגמה (לכל קבוצת תלמידים) ורק אחר כך להפנות את התלמידים לכתיבת התשובות לשאלות בספר הלימוד לצורך המללה. המללה זו היא חשובה לבניית הידע המט-אסטרטגי אודות מיומנויות החשיבה שטופלו במשימה. המשימה מחולקת בבירור לשלושה חלקים: מהלך הניסוי, תוצאות ומסקנות. |
| **המשגה** | * עונים על משימת הסיכום בעמוד 26 * **עונים על השאלות בתבנית חושבים מדע** , עמוד 26   המטרה של תבנית זו היא לשקף באמצעות שאלות את החשיבה ואת העשייה המדעית שיושמה בניסוי במטרה לפתח חשיבה מטה-קוגניטיבית (חשיבה על חשיבה ) ולפתח את הידע המט-אסטרטגי שקשור במשימה.  השאלות בפעילות זו נוגעות למהלך הניסוי ולעקרונות המנחים אותו, וכך יש להציג את הדברים. יש להדגיש בפני התלמידים גם את החשיבות שיש לחזרות בניסוי לקבלת תוצאות מהימנות (השוואה לתוצאות שקיבלו קבוצות אחרות).   * קוראים את קטעי המידע **הזנה היא סימן חיים**, עמודים 27 - 29 ועונים על השאלות.   קטע המידע מחולק לשלושה קטעי משנה. הקטע הראשון מתמקד בחשיבות המזון, הקטע השני מתמקד בהזנה של בעלי חיים והקטע השלישי מתמקד בהזנה של צמחים.  את לימוד מאפיין החיים "הזנה" חשוב ללוות בתצפית צמחים בפינת היצורים החיים שבכיתה (או בבית הספר). אפשר להציע לתלמידים להנביט זרעים של צמחים ולעקוב אחר הגדילה וההתפתחות שלהם מנבט לצמח. אם יש בחצר בית הספר גינה, מוצע לצאת אל הגינה ולעקוב אחת הגדילה וההתפתחות של צמחים ולכוון לתצפית שמטרתה לענות על שאלות כגון: מי מלבלב? מי פורח? מי מבשיל פירות? מי הצמיח ענפים נוספים? ועוד. |
| **יישום** | * עונים על השאלות בתבנית **אל המחברת** עמוד 29. |
| **סיכום ורפלקציה** | * הסבירו מה היה קורה אילו האדם לא היה מגדל תרנגולות ופרות? * הסבירו מה היה קורה אילו האדם לא היה מגדל פירות וירקות? * מה במה שונים בעלי חיים בתזונתם? * במה דומים בעלי החיים בתזונתם? * האם צמחים ניזונים? * מה למדתי בשיעור? * מה השיעור חידש לי? * כיצד למדנו ומה אהבתי בשיעור? |